stanford-oval/wikipedia huggingface dataset:
Doug O’Brien
Ura

Hull Olympiques (QMJHL) 2000–2003
Gatineau Olympiques (QMJHL) 2003–2004
Springfield Falcons (AHL) 2004–2005, 2005–2006, 2006–2007
Johnstown Chiefs (ECHL) 2004–2005
Tampa Bay Lightning (NHL) 2005–2006
Portland Pirates (AHL) 2006–2007
Rauman Lukko (SM-liiga) 2007–2008
Doug Rogers

| Mitalit | Mitalit | Mitalit |  |
| --- | --- | --- | --- |
|  Rogers Tokion kesäolympialaisten 1964 palkintokorokkeella. |  Rogers Tokion kesäolympialaisten 1964 palkintokorokkeella. |  Rogers Tokion kesäolympialaisten 1964 palkintokorokkeella. |  |
Maa:   Kanada
Miesten judo
|  Olympialaiset  |  Olympialaiset  |  Olympialaiset  |  |
|  Hopeaa | Tokio 1964 | yli 80 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Rio de Janeiro 1965 | yli 80 kg |  |
Alfred Harold Douglas ”Doug” Rogers (26. tammikuuta 1941 Truro, Nova Scotia – 20. heinäkuuta 2020 Stevenson, Brittiläinen Kolumbia) oli kanadalainen judoka ja olympiamitalisti. Hän oli maansa ensimmäinen judon olympiamitalisti.
Muun muassa Masahiko Kimuran valmennuksessa harjoitellut Rogers saavutti yli 80-kiloisten painoluokassa olympiahopeaa Tokiossa 1964 häviten harjoituskumppanilleen, Japanin Isao Inokumalle. Rio de Janeirossa 1965 Rogers voitti MM-pronssia. Rogers kilpaili myös Münchenin kesäolympialaisissa 1972, missä hän kantoi Kanadan lippua kisojen avajaisissa. Méxicon kesäolympialaisissa 1968 judossa ei kilpailtu. Rogers kuoli 79-vuotiaana 20. heinäkuuta 2020.
Aiheesta muualla

Kuvia tai muita tiedostoja aiheesta Doug Rogers Wikimedia Commonsissa
Doug Rogers Kansainvälinen olympiakomitea. (englanniksi)
Dakar Nights

| Dakar Nights Hasse Walli, Hassan Bah & Afro-Line |
| --- | --- | --- |

Studioalbumin tiedot
 Äänitetty : 23.–25. heinäkuuta 1984
 Studio : SoundTrack Studios, Helsinki
 Julkaistu: 1984
 Formaatti: LP-levy (HW-1)
 Tuottaja(t): Hasse Walli
 Tyylilaji: maailmanmusiikki, folk, rock
 Kesto: 39.36
 Levy-yhtiö: Digelius Music
 Levymerkki: Digelius Music
Hasse Wallin muut julkaisut
| Viva Africa! 1983 | Dakar Nights 1984 | Close to the Line 1987 |
Hassan Bahin muut julkaisut
|   | Dakar Nights 1984 | Close to the Line 1987 |
Afro-Linen muut julkaisut
| Viva Africa! 1983 | Dakar Nights 1984 | Close to the Line 1987 |
Dakar Nights on suomalaiskitaristi Hasse Wallin, guinealais-ruotsalaisen muusikko Hassan Bahin sekä Wallin oman Afro-Line -yhtyeen studioalbumi vuodelta 1984. Albumi oli Wallin soolouran neljäs, Bahin soolouran esikoisalbumi ja Afro-Line -yhtyeen toinen. Levyn julkaisi Ilkka ”Emu” Lehtisen levykauppa Digelius Music omalla levymerkillään. Se on julkaistu vain LP-levynä.
Kappaleet

Kaikki kappaleet säveltänyt Hasse Walli, ellei toisin mainita.
Kaikki kappaleet sanoittanut Hassan Bah ja sovittanut Hasse Walli.
Kappaleet > A-puoli

Saturday Night – 3.55 (säv. Hassan Bah)
Bayleen Reyante (Stop the Killing) – 3.52
Dakar Nights – 6.05
Badou – 5.06
Kappaleet > B-puoli

Whisky Soda Koskenkorva – 3.57 (säv. tuntematon)
Doyana Waar (Suprise: I have no money, no food.) – 5.57
Touba (Let's go to Touba, the sacred town in Senegal) – 3.45
Ainina – 3.26 (säv. trad.)
Aduna Juboleen (Let's live in this world together) – 3.33 (säv. trad.)
Kokoonpano > Muusikot

Hasse Walli – soolo- ja rytmikitarat, taustalaulu (1, 5–9), Yamaha DX7 -syntetisaattori (8)
Hassan Bah – laulu, congarummut, djembe, sabar
Antto Varilo – rytmikitara
Pekka Engblom – sähköbasso, taustalaulu (1, 5–9)
Tom Nekljudow – timbaalit
Markku ”Make” Hillilä – rummut
Mr. Supercool – alttosaksofoni
Antero Priha – trumpetti (1, 3–8)
Kokoonpano > Tuotanto

Seppo Myllyrinne – äänitys (digitaalisella 2-raitanauhurilla SoundTrack Studios, Helsinki, Suomi; 23.–25. heinäkuuta, 1984)
Timo Tuovinen – äänitys (digitaalisella 2-raitanauhurilla SoundTrack Studios, Helsinki, Finland; 23.–25. heinäkuuta, 1984)
Rune Persson – digitaalinen miksaus
Olle Ramm – digitaalinen miksaus
Peter Strindberg – masterointi (Cutting Room, Solna, Ruotsi)
Inna Aarniala – kansi
Hasse Walli – kansi, tuotanto
Anne-May Bah – kannen valokuvat
City of Villains

| City of Villains |
| --- | --- |

Kehittäjä:  Cryptic Studios
Julkaisija:  NCSOFT
Julkaistu:  2005
Lajityyppi:  MMORPG
Pelimuoto:  moninpeli
Alusta:  Microsoft Windows, Mac OS X
Lisää peliartikkeleitaVideopelien teemasivulla
Infobox OK     : 
City of Villains on vuonna 2005 julkaistu massiivimoninpeli eli MMORPG-peli, joka on vuonna 2004 julkaistun City of Heroesin sisarpeli. Pelin on kehittänyt Cryptic Studios. City of Villainsissa pelaajahahmot ovat superroistoja, jotka aiheuttavat tuhoa kuvitteellisella Rogue Isles -saariryhmällä. City of Villainsin julkaisun myötä peliuniversumi laajeni käsittämään PVP (player versus player) -alueita sekä yhteistyöalueita, joihin sekä sankareilla että rikollisilla on pääsy. Pelissä on mahdollisuus muodostaa maksimissaan kahdeksan hengen joukkueita instanssitehtäviä varten. City Of Heroes on kuukausimaksullinen, maksu on noin 13 euroa kuukaudessa. Vuodesta 2008 lähtien samalla kuukausimaksulla on pystynyt pelaamaan sekä City of Villainsia että sen sisarpeliä City of Heroesia.
Peliin julkaistaan vuodessa 3-4 ilmaista päivitystä, jotka tuovat lisää sisältöä peliin. Joulukuuhun 2010 mennessä päivityksiä on julkaistu 19, joista Issue 14 toi peliin kokonaan uudenlaisen lisän, Mission Architectin. Mission Architectin myötä pelaajat voivat luoda itse instanssitehtäviä ja usean tehtävän sisältäviä juonikaaria (storyarc). Näihin tehtäviin on myös mahdollista luoda uudenlaisia vihollisia käyttäen kaikkia pelissä olevia voimia ja ulkomuotoja. Uusien issueiden lisäksi peliin tuodaan uutta sisältöä vuosittain tiettyinä aikoina käynnistyvillä eventeillä. Eventit ovat muutamia viikkoja kestäviä tapahtumia, joilla juhlistetaan jotain tosimaailman ajankohtaa. Vuosittain toistuvat eventit ovat Valentines Event ystävänpäivän kunniaksi, Birthday Event pelin julkaisun aikoihin, Halloween Event sekä joulun aikaan sijoittuva Winter Event.
Kesällä 2010 peliin julkaistiin isompi lisäosa, Going Rogue, joka toi mukanaan kokonaan uuden aloitusalueen, Praetorian. Lisäosa toi peliin mukaan myös uusia voimia, vihollisia ja tehtäviä. Going Rogue on maksullinen lisäosa. Going Roguen myötä pelaajahahmot pystyvät vaihtamaan puolta superrikolisista supersankareiksi ja päinvastoin. Tämä mahdollistaa sen, että ensimmäistä kertaa pelin historiassa City of Villains -hahmot voivat siirtyä City of Heroesin puolelle ja päinvastoin.
Hahmot

City of Villainsin hahmonluonnissa valitaan hahmolle tausta (origin) sekä hahmoluokkaa vastaava arkkityyppi. Taustoja on viisi; taikuus (magic), teknologia (technology), tiede (science), mutaatio (mutation) sekä luontainen (natural). Taustalla ei hahmonluonnin kannalta ole niin suurta merkitystä kuin arkkityypillä. Arkkityyppi määrää hahmon taistelutyylin (lähi- vai kaukotaistelija) sekä sen, onko hahmo enemmänkin muita tukeva tai taistelun keskiössä oleva tyyppi. Hahmolle valitaan ensisijaiset sekä toissijaiset voimat hahmonluonnissa, ja myöhemmin hahmonkehityksen myötä hahmoille saa mm. erilaisia liikkumisvoimia. Tasojen kasvaessa hahmo saa valita lisää voimia valitsemistaan voimapooleista. Hahmojen tasokatto on 50. Hahmon ulkonäkö ei riipu voimista, vaan ulkonäköä voi muokata mielensä mukaan. Yhdellä hahmolla voi myös olla käytössään useita erilaisia ulkoasuja, joita voi vaihtaa ja muokata tarpeen mukaan.
Hahmot > Arkkityypit (engl. archetypes)

City of Villainsissa hahmoluokat ovat arkkityyppejä, joita on seitsemän erilaista. Näistä kaksi ovat eeppisiä arkkityyppejä, jotka aukeavat pelitilille, kun on ensin pelannut hahmon tasolle 20. City of Villainsin arkkityypit ovat:
Brute: Lähitaistelija, jonka ensisijaiset voimat ovat aggressiivisia ja toissijaiset puolustusvoimia.
Corruptor: Kaukaa ampuva, muita hahmoja tehostava tai vihollisia heikentävä arkkityyppi.
Dominator: Vihollisten kontrollointiin ja vahingoittamiseen keskittyvä arkkityyppi, jolla on sekä lähi- että kaukohyökkäyksiä.
Mastermind: Ensijaisista voimista tärkeimmät ovat hahmon alaiset, joita Mastermind käskyttää. Toissijaisina voimina muita hahmoja tehostavia tai vihollisia heikentäviä voimia.
Stalker: Näkymättömänä vihollisten kimppuun hiipivä lähitaistelija.
Arachnos Soldier ja Arachnos Widow ovat eeppisiä arkkityyppejä, joista pystyy hahmonkehityksen myötä muokkaamaan joko lähi- tai kaukotaistelijoita.
Rogue Isles

Pelin tapahtumat sijoittuvat pääosin kuvitteelliselle Rogue Isles -saariryhmälle. Saariryhmä sijaitsee luoteeseen Bermudalta noin 30-90 kilometrin päässä Yhdysvaltain rannikolta. Pääsaaret sijaitsevat Yhdysvaltojen aluevesirajan ulkopuolella.
Rogue Isles > Historia

Vuosisatoja sitten saaret löysivät ranskalaiset lahkolaiset, Children of Enos, Ranskasta paetessaan. He löysivät saarelta vanhoja raunioita, jotka vihjasivat vanhasta ja pimeästä historiasta. Lahkolaiset orjuuttivat saaren alkuperäisasukkaat ja perustivat saarille päämajansa, jossa he juonivat vihaamiaan Ranskaa ja kirkkoa vastaan.
1750-luvulla saaria asuttivat monet Ranskan siirtomaalaiset ja saarista tuli pakopaikka Seitsenvuotista sotaa vältteleville eurooppalaisille ja amerikkalaisille. Vuonna 1766 Rogue Isles julistautui itsenäiseksi ja Ranskan viranomaisten järkytykseksi solmi hyökkäämättömyyssopimuksen Englannin kanssa. Saaristosta tuli erityisesti salakuljettajien ja merirosvojen turvapaikka.
Kun merirosvojen aika vähitellen hiipui, Children of Enos -lahko sai taas lisää valtaa. Lahko ei kuitenkaan päässyt hallitsemaan pitkään, sillä vuonna 1833 massiivinen tulivuorenpurkaus tuhosi pääsaaren maatalouden ja sataman sekä puoliksi hautasi vanhan kaupungin tuhkaan. Tulivuorenpurkauksessa vanha pääsaari hajosi neljään osaan muodostaen nykyään tunnetut saaret Cap Au Diablen, Port Oakesin, Bloody Bayn, ja Grandvillen. Luonnonmullistuksen myötä Rogue Isles vaipui köyhyyteen ja sisällissotaan.
Rogue Isles > Historia > Arachnoksen aika

Kun Statesman, yksi ensimmäisistä supersankareista, saapui Paragon Cityyn 1930-luvulla, useat kaupungin roistoista tajusivat tarvitsevansa uuden turvapaikan. Rogue Isles oli monille luonteva valinta pikkuvaltion rikollisia suosivan asenteen vuoksi. Samaan aikaan saarille saapui useita rikollisjärjestö Arachnoksen soluja, esiintyen tavallisina rikollisina, jotka kaipasivat turvapaikkaa.
Arachnos järjestäytyi nopeasti ja keskitti toimintansa saarilla tietojen keruuseen ja Amerikan politiikan ohjailuun. Kun Lord Recluse astui Arachnoksen johtoon, hän ymmärsi Rogue Islen tukikohdan arvon ja lähetti lisää luottamiaan henkilöitä saaristoon. Kun tukikohdan henkilöstö oli Reclusen mieleinen, hän käski näitä painumaan maan alle tulevan myrskyn tieltä. Kun Toinen maailmansota syttyi, monet rikolliset joutuivat kärsimään siitä, mutta Arachnos säilyi lähes vahingoittumattomana matalan profiilinsa ansiosta.
Sodan jälkeen Lord Recluse katosi, mutta vaikka muu Arachnos vaipui kaaokseen, saariston solu jatkoi salaisia projektejaan, lahjoi poliitikkoja, tuhosi kilpailijoitaan ja rekrytoi superpahiksia riveihinsä. Vasta 1950-luvun puolessavälissä selvisi, että Lord Recluse oli solun toiminnan takana. Hän suoritti vallankaappauksen ja julisti Rogue Islesin Arachnoksen alaiseksi.
Nykyään Rogue Isles on mahdollisuuksien maa niille, joiden kunnianhimo suuntautuu rikollisiin toimiin. Lord Recluse sallii muiden superpahisten toimia saarilla tiettyyn pisteeseen asti, mutta liiallisuuksista rikollisetkin saavat Arachnoksen peräänsä. Toisinaan supersankarit yrittävät juonia Reclusea ja hänen tovereitaan vastaan, mutta hänen valtansa pääkaupungissa Spider Cityssä säilyy vankkumattomana.
Rogue Isles > Alueet (engl. Zones)

Rogue Isles koostuu kymmenestä saaresta, joiden lisäksi saarilta on pääsy muutamaan Paragon Cityssä sijaitsevaan alueeseen. Enimmäkseen pelissä liikutaan seitsemällä saarella tai saariryhmällä:
Mercy Island on vihollistasoltaan alin saarista. Saarella viholliset ovat enimmäkseen tasoa 1-6. Pelaajahahmojen murtauduttua ulos vankilasta (Tria zonelta) he päätyvät Mercy Islandille.
Port Oakesin vihollistaso on 7-12. Port Oaksissa vähintään tason viisi hahmot kohtaavat ensimmäistä kertaa Vedonvälittäjän (engl. broker), joka tietyin väliajoin antaa hahmolle tehtäväksi pankkiryöstön.
Cap Au Diable (tasot 8-20) on suosittu ostos- ja kokoontumisalue, sillä alueelta on pääsy lähes kaikille muille saarille. Cap Au Diablessa voi törmätä saaren Giant Monsteriin, Deathsurgeen. Cap Au Diablesta on pääsy alimman tason PVP-alueelle Bloody Bayhin.
Sharkheadin vihollistaso on 20-30. Saarelta on yhteys Sirens Callin PVP-alueelle. Satunnaisesti saarella puhkeaa satamatyöläisten mellakka, jota johtaa Giant Monster Ghost of Scrapyard.
Nerva Archipelagon viholliset ovat tasoa 25-40. Alueen pohjoisosassa sijaitsee Thorn Isle, jossa pelaajahahmoilla on mahdollisuus suorittaa Tree of Thorns Respecification Trial, tehtäväsarja hahmon voimien muokkaamiseksi. Thorn Islandille ilmaantuu myös Caleb, Nerva Archipelagon Giant Monster.
St. Martial on tasoltaan 29-40. Saarelta pääsee Warburgin PVP-alueelle.
Grandville on tasoltaan korkein City of Villains -alueista. Alueen taso on 40-50, mutta alueelta löytyy myös pelaajahahmojen maksimitason ylittäviä vihollisia. Saarella partioi myös Aracnos Flyer, vaikeiten saalistettava Giant Monster. Grandvillestä on aikahyppyportaali, joka johtaa Recluse's Victoryyn, korkeimmalle PVP-alueelle.
Drown (Bring Me the Horizonin kappale)

| ”Drown” Bring Me The Horizon |
| --- | --- | --- |

Singlen tiedot
 Albumilta: That’s the Spirit
 Äänitetty : 2014
 Julkaistu: 21. lokakuuta 2014
 Formaatti: digitaalinen lataus
 Tuottaja(t): Jordan Fish, Oliver Sykes
 Tyylilaji: pop rock, rock
 Kesto: 03.42
 Levy-yhtiö: RCA
Bring Me The Horizonin muut singlet
| ”Shadow Moses” 2014 | ”Drown” 2014 | ”Happy Song” 2015 |
Drown on englantilaisen rock-yhtyeen Bring Me the Horizonin kappale, joka julkaistiin 3. marraskuuta 2014.
Deterioration of Minds

| Deterioration of Minds Soreption |
| --- | --- | --- |

Studioalbumin tiedot
 Studio : Sidelake, Ninetone & Blue Oyster Studios
 Julkaistu: 3. maaliskuuta 2010
 Tuottaja(t): Tommy Rehn
 Tyylilaji: tekninen death metal
 Kesto: 30.15
 Levy-yhtiö: Ninetone Records
Soreptionin muut julkaisut
| Illuminate the Excessive 2007 | Deterioration of Minds 2010 | Engineering the Void 2014 |
Deterioration on Minds on ruotsalaisen teknisen death metal -yhtyeen Soreptionin esikoisalbumi. Se julkaistiin vuonna 2010 levymerkillä Ninetone Records.
Kappaleet

Suppressing the Mute – 3.33
The Hypocrite, Undying – 3.02
Breeding Exile – 4.35
...to Dim the Aching – 3.10
A Wolf Among Men – 3.23
Deterioration of Minds – 3.20
By Venom Entitled – 3.36
March of the Tyrants – 5.36
Kokoonpano

Fredrik Söderberg – laulu
Anton Svedin – kitara
Rikard Persson – bassokitara
Tony Westermark – rummut
+
Tommy Rehn – tuottaja, äänittäjä, miksaaja
Arvostelut

Global Domination: 8/10
Heavyblogisheavy.com:
Imperiumi: 5½/10
The Metal Observer: 8/10
Aiheesta muualla

Deterioration of Minds Discogsissa. (englanniksi)
Albumi Deterioration of Minds Encyclopaedia Metallum -sivustolla (englanniksi)
Dana Brožková

| Mitalit | Mitalit | Mitalit |  |
| --- | --- | --- | --- |
|  Dana Brožková |  Dana Brožková |  Dana Brožková |  |
Maa:   Tšekki
Naisten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Olomouc 2008 | pitkä matka |  |
|  Kultaa | Miskolc 2009 | keskimatka |  |
|  Pronssia | Århus 2006 | pitkä matka |  |
Dana Brožková (s. 28. huhtikuuta 1981) on tšekkiläinen suunnistaja ja maailmanmestari. Hän edustaa ruotsalaista Domnarvets GoIF -seuraa.
Suunnistuksen nuorten maailmanmestaruuskilpailuissa 2001 Brožková voitti kultaa normaalimatkalta ja hopeaa viestistä. Aikuisten MM-kilpailuissa hän voitti Århusissa 2006 pitkältä matkalta pronssia. Olomoucissa 2008 hän voitti pitkältä matkalta kultaa. Miskolcin MM-kilpailuissa 2009 hän voitti keskimatkan maailmanmestaruuden.
Brožková voitti Venlojen viestistä kultaa Domnarvets GoIF:n joukkueessa 2008 ja 2015. Tiomilan hän voitti vuonna 2005.
Hänen nuorempi siskonsa Radka on suunnistuksen MM-mitalisti.
Aiheesta muualla

Dana Brožkován kotisivut (Arkistoitu – Internet Archive)
City of London Corporation

| City of London Corporation |
| --- | --- |
 
Tyyppi
Tyyppi:  Lontoon Cityn kaupunginhallinto
Johto
Ylipormestari:  Michael Mainelli
Kaupunginsihteeri:  Ian Thomas
Kokoonpano
Edustajia:  100 valtuutettua 25 oltermannia
 
Puolueet:     Sitoutumattomat (78)    Temple & Farringdon Together (10)    Castle Baynard Independents (7)    Työväenpuolue (5) 
Vaalit
Viimeisimmät vaalit:  24. maaliskuuta 2022
Kokouspaikka
 Guildhall
Kotisivut
 https://www.cityoflondon.gov.uk
City of London Corporation on Lontoon Cityn, Lontoon historiallisen keskustan ja Britannian rahoitusalan keskuksen, ylin hallintoelin. Sen johdossa on Lontoon ylipormestari (Lord Mayor), ja ylintä päätösvaltaa käyttää vaaleilla valittu valtuusto (Court of Common Council).
Cityn hallinnolla on laajemmat valtaoikeudet kuin Lontoon kaupunkipiireillä, esimerkiksi omat poliisivoimat (City of London Police).
Kunnallisten palveluiden lisäksi sen tehtävä on edistää Yhdistyneen kuningaskunnan finanssisektorin kehitystä. Cityn hallinnon toimintavaltuudet ulottuvat osittain myös Cityn ulkopuolelle: sen alaisuudessa toimii Lontoon sataman terveysviranomainen, ja se omistaa kiinteistöjä ja viheralueita eri puolilla Lontoota.
Cityn hallinto on Britannian vanhin paikallishallintoviranomainen ja vanhin yhtäjaksoisesti toimiva kunnallisdemokratia maailmassa – se on toiminut kauemmin kuin Yhdistyneen kuningaskunnan parlamentti. Sen hallinnollinen asema vahvistettiin jo vuoden 1297 Magna Cartassa, joka on yhä osa Yhdistyneen kuningaskunnan säädöskokoelmaa.
Historia

Lontoolla oli itsehallinnollisia oikeuksia ja jonkinlainen kaupunginhallinto jo ennen normannivalloitusta. Tämä käy ilmi erioikeuskirjasta, jonka kaupunki sai Vilhelm Valloittajalta vuonna 1067. Siinä kuningas tunnustaa erioikeudet ja vapaudet, joista City oli nauttinut Edvard Tunnustajan ajoista lähtien. Vilhelmin erioikeuskirja on vanhin säilynyt asiakirja Cityn arkistossa, ja se on lisätty Unescon Maailman muisti -rekisteriin.
Keskiajalla Cityn hallinnosta vastasivat oltermannit, jotka olivat ammoisista ajoista kerääntyneet husting-nimellä tunnetuille käräjille päättämään kaupungin asioista ja käymään oikeutta. Näitä käräjiä pidettiin varmuudella vuonna 1032 mutta todennäköisesti jo paljon aikaisemminkin. Niistä oli tullut viikoittaisia 1100-luvun puoliväliin mennessä. Nykyinen oltermannien neuvosto (Court of Aldermen) sai luultavasti alkunsa husting-käräjien hallinnollisista vastuista.
City sai itsehallinnollisen aseman vähitellen Englannin hallitsijoiden tehdessä sille yhä enemmän myönnytyksiä. Tärkeänä raha- ja väestökeskuksena se sai erioikeuksia ja vapauksia Englannin muita kaupunkeja varhaisemmin. Erityisasemaan pääsemistä edisti osaltaan myös se, että City oli merkittävin luotonantaja kruunun sisä- ja ulkopoliittisissa hankkeissa keskiajalta Stuartien aikakaudelle saakka.
Lontoo oli alun perin jakautunut kahdeksi erilliseksi kaupungiksi: Cityyn olivat keskittyneet kaupankäynti ja väestö, kun taas Westminster toimi hovin, hallinnon ja uskonnollisen elämän keskuksena. Cityn vahvat siteet ammattikuntiin (livery companies) muistuttavat vielä nykyäänkin sen pitkästä historiasta liike-elämän keskuksena. Ensimmäiset ammattikunnat perustettiin 1100-luvulla luomaan yhteisiä toimintatapoja ja sääntöjä edustamilleen ammattialoille, ja ne onnistuivat saamaan itselleen tärkeän aseman Cityn hallinnossa.
Organisaatio > Court of Common Council ja Court of Aldermen

Lontoon City on jaettu 25 äänestysalueeseen (ward), joista jokainen valitsee edustajikseen yhden oltermannin sekä 2–10 rivivaltuutettua (common councillor) riippuen äänestysalueen koosta. Rivivaltuutetut valitaan joka neljäs vuosi järjestettävissä vaaleissa, seuraavan kerran maaliskuussa 2025. Oltermannit valitaan kuuden vuoden pituiselle toimikaudelle yksittäin, kun edellisen edustajan toimikausi on päättymässä. Vaaleissa äänioikeutettuja ovat paitsi Cityn asukkaat, myös siellä toimivat yritykset.
Oltermannit ja valtuutetut muodostavat valtuuston (Court of Common Council), jolla on ylin päätösvalta Cityn hallinnossa. Tällä hetkellä valtuustossa on 25 oltermannia ja 100 valtuutettua. Valtuusto kokoontuu neljän viikon välein keskustelemaan ja päättämään lautakuntien (committee) valmistelemista asioista ja valtuuston jäsenten tekemistä aloitteista. Muista Englannin kunnanvaltuustoista poiketen sen toimintaan ei liity puoluepolitiiikkaa ja useimmat edustajat ovat poliittisesti sitoutumattomia.
Merkittävä osa valtuutettujen työstä on osallistumista erilaisten lautakuntien toimintaan. Lautakuntia on kahden tyyppisiä: toisissa on yksi edustaja jokaiselta äänestysalueelta, toisten jäsenet ovat valtuuston nimittämiä. Kaikissa lautakunnissa on myös itseoikeutettuja jäseniä.
Myös oltermannit osallistuvat valtuuston ja lautakuntien toimintaan, minkä ohella he toimivat usein johtokunnan jäseninä kouluissa, sairaaloissa ja säätiöissä. Kahdeksan kertaa vuodessa he kokoontuvat oltermannien neuvostoon (Court of Aldermen) valitsemaan Citylle seuraavan ylipormestarin ja seriffit ja valvomaan uusien ammattikuntien perustamista.
Organisaatio > Ylipormestari ja seriffit

Lontoon ylipormestari on ylin johtaja Cityssä, jonka alueella vain Yhdistyneen kuningaskunnan hallitsija on häntä korkeammassa asemassa. Ylipormestarin toimikausi kestää yhden vuoden, ja hänen täytyy olla toiminut Cityn seriffinä ennen kuin voi tulla valituksi tehtävään. Valinnan tekee oltermannien neuvosto ammattikuntien ehdotuksen perusteella.
Ylipormestarin tehtävä on toimia puheenjohtajana valtuustossa, oltermannien neuvostossa, husting-hallintokokouksissa ja ammattikuntien yhteisissä tapaamisissa. Kunnallishallinnollisen roolinsa ohella hän toimii Britannian finanssisektorin merkittävimpänä edustajana kansainvälisissä yhteyksissä ja ottaa vastaan diplomaatteja ja muita ulkomaisia valtion vieraita. Hän johtaa myös Commission of Lieutenancy -valtuuskuntaa, jolla on vastaavanlainen rooli hallitsijan edustajana Cityssä kuin lordiluutnanteilla muissa kreivikunnissa.
Ylipormestarin apuna työskentelee kaksi seriffiä, jotka ammattikunnat valitsevat vuosittain juhannuspäivänä Guildhallissa järjestettävässä tilaisuudessa. Toisen seriffeistä täytyy olla oltermanni ja kummankin täytyy kuulua johonkin ammattikuntaan. Seriffit toimivat ylipormestarin neuvonantajina ja avustavat häntä virallisilla illallisilla ja työmatkoilla. He vastaavat myös oikeusistuinten sujuvasta toiminnasta Old Baileyssä.
Organisaatio > Virkahenkilöstö

Vaaleilla valittujen edustajien lisäksi City of London Corporationissa työskentelee yli 4 000 virkahenkilöä hallintojohtajan (chief executive) alaisuudessa. Hallintojohtajana toimii Cityn kaupunginsihteeri (town clerk), jonka valtuusto nimittää virkaan. Kaupunginsihteeri toimii myös valtuuston pääneuvonantajana käytännöissä, joilla poliittiset päätökset pannaan toimeen. Häntä avustaa tässä tehtävässä korkea-arvoisista virkahenkilöistä muodostuva johtoryhmä (Senior Leadership Team), joka kokoontuu viikottain päättämään hallinnon toimintaan liittyvistä käytännön asioista.
Toiminta > Vastuut

City of London Corporation vastaa Lontoon Cityn alueella useimmista kuntalaisten peruspalveluista, kuten jätehuollosta, sosiaalitoimesta ja perusopetuksesta. Historiallisista syistä sillä on kuitenkin muitakin vastuita ja velvollisuuksia, joista osa ulottuu myös Cityn ulkopuolelle. Näitä ovat esimerkiksi:
lähes 4 500 hehtaaria viheralueita eri puolila Suur-Lontoota, muun muassa Hampstead Heath ja Epping Forest;
elintarvikkeiden tukkukaupat Billingsgaten kalakauppa, Smithfieldin lihakauppa ja  New Spitalfields Market;
eläinten rajamuodollisuudet Heathrow’n lentoasemalla;
terveysviranomaisen tehtävät Lontoon satamassa;
asuintaloja ympäri Lontoota;
useita kouluja ja opistoja.